Diari Oficial de la Generalitat Valenciana


Sumari del DOGV 8945, del 05-11-2020 (2020/9131)

RESOLUCIÓ de 26 d'octubre de 2020, de la directora general d'Innovació Educativa i Ordenació, per la qual es fa pública la sentència ferma número 109/2019 dictada per la secció 5 de la Sala contenciosa administrativa del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8945

Data del DOGV
:   05-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9131


Data del document
:   23-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Conselleria d'Educació, Investigació, Cultura i Esport
    * legislació

RESOLUCIÓ de 26 d'octubre de 2020, de la directora general d'Innovació Educativa i Ordenació, per la qual es fa pública la sentència ferma número 109/2019 dictada per la secció 5 de la Sala contenciosa administrativa del Tribunal Superior de Justícia de la Comunitat Valenciana. [2020/9131]  
Vista la interlocutòria de la secció primera de la Sala contenciosa administrativa del Tribunal Suprem, de data 14 de juliol de 2020, que inadmet a tràmit el recurs de cassació presentat per l'Advocacia de la Generalitat Valenciana contra la sentència de la Sala contenciosa administrativa, del Tribunal Superior de Justícia de la Comunitat Valenciana, secció 5a, de data 13 de febrer de 2019, estimatòria parcial del recurs contenciós administratiu 617/2016, interposat per M.ª Asunción Andreu Peral contra l'Ordre 25/2016, de 13 de juny, de la Conselleria d'Educació, Investigació, Cultura i Esport, la Resolució del director general de Política Educativa de 15 de juny que aprova el calendari previst en l'Ordre i contra el Projecte específic de jornada escolar del Col·legi Públic del Palmerar d'Elx,  
Vist l'acord dictat per la Sala contenciosa administrativa, secció 5, del Tribunal Superior de Justícia de la Comunitat Valenciana, en el recurs contenciós administratiu 617/2016 esmentat que insta la conselleria a dur a terme el que s'estableix en aquesta sentència.  
  
Per a complir les declaracions contingudes en la part dispositiva de la sentència, es dicta la present resolució i en exercici de les atribucions conferides per l'article 70 de la Llei 5/1983, de 30 de desembre, del Consell, i l'article 83 del Decret 105/2019, de 5 de juliol, del Consell, pel qual s'estableix l'estructura orgànica bàsica de la presidència i de les conselleries de la Generalitat, resolc:  
  
Únic  
La sentència núm.109/2019, de 13 de febrer, de la secció 5 del Tribunal Superior de Justícia de la Comunitat Valenciana, en el recurs interposat per M.ª Asunción Andreu Peral contra l'Ordre 25/2016, de 13 de juny, de la Conselleria d'Educació. Investigació, Cultura i Esport, la Resolució del director General de Política Educativa de 15 de juny que aprova el calendari previst en l'Ordre i contra el projecte específic de jornada escolar del Col·legi Públic del Palmerar d'Elx, és ferma i vinculant.  
Es dona publicitat a aquesta i al contingut de la part dispositiva que estima parcialment el recurs i anul·la i deixa sense efecte la disposició transitòria única de l'Ordre 25/2016, de 13 de juny, de la Conselleria d'Educació. Investigació, Cultura i Esport, per la qual es regulen les condicions, el procediment de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i Educació Especial de la Comunitat Valenciana i la Resolució de 15 de juny citada, però manté l'Ordre quant a la resta i inadmet el recurs interposat contra el projecte específic de jornada escolar del Col·legi Públic El Palmerar d'Elx.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la directora general d'Innovació Educativa i Ordenació en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 26 d'octubre de 2020.- La directora general d'Innovació Educativa i Ordenació: Margarida Castellano Sanz.